Kylie Jenner

Kylie Kristen Jenner (født 1997) er en amerikansk modell og forretningskvinne som har bygget seg en karriere gjennom deltagelse i TV-programmer og på sosiale medier.

Hun har deltatt i E! reality-TV-serien Keeping Up with the Kardashians siden 2007 og er både grunnleggeren og eieren av kosmetikkselskapet Kylie Cosmetics og KylieSkin.

I 2012 laget hun og søsteren Kendall kleskolleksjonen «Kendall & Kylie» for klesmerket PacSun. I 2015 startet hun å selge et produkt kalt «Kylie Lip Kits», og senere samme år endret hun navn på foretaket til Kylie Cosmetics. Hun har også lansert en mobilapp som ble nummer én på iTunes' App Store.

I 2014 og 2015 inkluderte Time magazine Jenner-søsterene på sin liste over verdens mest innflytelsesrike tenåringer, på grunn av deres store påvirkningskraft overfor andre ungdommer på sosiale medier. Per 2018 har Kylie Jenner over 100 millioner følgere på Instagram, noe som gjør henne til én av de ti mest fulgte personene på Instagram. I 2017 var hun listet opp på Forbes Celebrity 100 list, som den yngste personen på denne listen. Den 6. august 2017 hadde Kylie Jenners egen spin-off serie, Life of Kylie, premiere på E!.

Ifølge Forbes magazine, har Kylie Jenner en nettoformue på 7,6 milliarder NOK. Det meste av denne formuen knytter seg til at hun er heleier av foretaket Kylie Cosmetics. Per oktober 2018 anslås nettoformuen hennes å beløpe seg til NOK 7,85 milliarder. I august 2018 spådde ukebladet Forbes at Jenner ville bli den yngste «self made»-milliardæren (i US dollar) noensinne.

Kylie Jenner har to barn med rapperen Travis Scott, Stormi Webster(f.2018) og Aire Webster(f.2022)

 Referanser 

 Eksterne lenker 




Kategori:TV-personligheter fra USA
Kategori:Modeller fra USA
Kategori:Personer fra Los Angeles
Kategori:Kardashian
Kategori:Skuespillere innen dataspill